"Å gå i svære gjenger og stikke fingrene nedi buksa på menn er rett og slett ikke noe damer flest liker å gjøre på fritiden"

At de som forgrep seg på hundrevis av kvinner i Köln nyttårsaften er menn, er en viktigere forklaring enn hvilken kultur de kommer fra, mener Harald Eia.

OPT_sy9e876e_doc6o1ap5wxihkxdofooox-usX2okNzNV.jpg Varfjell, Fredrik

17. jan. 2016 19:54 Sist oppdatert 18. januar 2016

"Tenk deg om det hadde kommet titusenvis av unge kvinner fra Midtøsten og Nord-Afrika til Europa. Hva er sjansen for at disse damene hadde tilbrakt nyttårsaften med å samle seg på offentlige steder og seksuelt trakassere forbipasserende menn?

Som en politisk protestaksjon, kanskje, men som en måte å ha det gøy på? Nei. Det ville ikke skjedd", skriver Harald Eia i en ny spalte på NRK Ytring.

Kan vi skylde på kvinnesynet?

I november skapte Eia debatt etter å ha hevdet atmenn helst vil ha ros av andre menn, og at deres anerkjennelse henger høyere enn kvinners.

Eia under NHOs årskonferanse i fjor. Ruud, Vidar

Nå hevder Eia altså at kjønn er en viktigere årsak til overgrep og voldtekt av kvinner, enn kulturbakgrunn.Etter nyttårsaften kom det inn over 650 anmeldelser for seksuelle overgrep, vold og tyverier i sentrum av Köln. Ifølge tysk politi er flertallet av de mistenkte ulovlige immigranter eller asylsøkere.

Les mer om Köln-overgrepene her: Masseangrepene snur innvandringsdebatten i Tyskland

Mange har trukket frem et forkvaklet kvinnesyn i Midtøsten som forklaring på masseovergepene. Mange har trukket frem et forkvaklet kvinnesyn i Midtøsten som forklaring på masseovergepene.

På Dagsnytt 18 forrige uke mente Midtøsten-ekspertene Åshild Eidem og Elisabeth Eide at det er økonomiske vanskeligheter, dystre fremtidsutsikter og seksuelle frustrasjoner som gjør at noen menn fra disse landene forgriper seg på kvinner.

På NRK Ytring hevder Harald Eia derimot at det faktum at overgriperne er menn , er av større betydning.

Les Kjetil Østlis portrettintervju med Harald Eia:

Les også «Målet er å få alle hverdager prikk like»

Mener vi må ta inn over oss at ondskapen finnes

For det er jo ikke bare menn fra denne delen av verden som trakasserer og voldtar. Det gjør også vestlige menn, som ikke skulle ha grunn til å være frustrert, påpeker sosiologen.

Han mener vi må ta inn over oss at ondskap ikke bare er noe mennesket er påført utenfra, men at vi har iboende drifter og ønsker som gjør at menn iblant tar seg til rette og undertrykker kvinner.

Fordi de kan. Eller fordi de har lyst.

"Det er derfor kvinner får problemer i det øyeblikk stater bryter sammen, og ordensmakt og politi forsvinner. Da vil menns gode holdninger, bygget opp gjennom generasjoner, ikke være nok til å holde tilbake den uhyggelige miksen av aggresjon, seksualitet og gleden over å utøve makt som finnes i oss," skriver Harald Eia.

Uten en sterk stat, og uten trusler om straff, blir det anarki, mener han.

Annenhver tysker tror ikke myndighetene håndterer flyktningsituasjonen:

Trenger både trusler og makt

Det har vært mye snakk om innvandrerregnskap i Norge. Eia skulle gjerne sett et manneregnskap. For han mener kostnadene ved å passe på menn er enorme, og trekker frem alt fra overvåkingskameraer til rettsvesen.

Sosiologen mener det må avskrekking til for å gjøre menn til de koselige og greie karene de fleste av dem tross alt er.

Avskrekking i form av samfunnsformer der kvinner har økonomisk makt og lovfestede rettigheter — backet opp av trusselen om at oppfører du deg ikke skikkelig, ja da kaster vi deg i fengsel.

hees1_doc6n3gl2h39skt6zzb9rk-EXXPh5sN6p.jpg Stig B.Hansen

Får delvis støtte

Biologiprofessor Dag O. Hessen støtter Harald Eia langt på vei, men synes det er et poeng å skille mellom tingene. Mye kommer an på hva man måler mot.

— Menn troner klart på topp i allevolds- og overgrepsstatistikker. Det er det ingen tvil om. Men samtidig er det slik at statistikkene også viser at kvinner i Chicago er farligere enn menn i Tokyo, sier Hessen.

— Men både i Tokyo og i Chicago er det menn som er farligst, sier han.

Kvinner i Chicago er farligere enn menn i Tokyo

Hør Frank Rossavik om Köln-hendelsene i ukens Aftenpodden. Hør og abonner via Itunes på telefonen din her, via desktop her, eller lytt herfra med ett klikk:

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding